《观峄山牧牛歌》
清代·王尔鉴

牧儿驱牛晓满峄，群牛乱石横山脊。起者伏者石如牛，卧者立者牛如石。

忽然扣角一长歌，南山白石纷坡陀。腰间插斧口吹笛，头戴笠子肩披蓑。

醉眠芳草松风下，饮犊归来月在野。借问世上悠悠儿，谁似山中牧牛者？

作者简介：王尔鉴，字熊峰，卢氏人。雍正庚戌进士，官山东知县。有《二东诗草》。